John Quenneville

**John Quenneville** (s. 16. huhtikuuta 1996 Edmonton, Alberta, Kanada) on kanadalainen uransa päättänyt jääkiekkoilija. Hän oli pelipaikaltaan keskushyökkääjä, mutta Quenneville osasi pelata myös laidassa. Hän pelasi urallaan pudotuspelit mukaan lukien yhteensä 44 NHL-ottelua New Jersey Devilsissa ja Chicago Blackhawksissa. Devils varasi Quennevillen ensimmäisellä kierroksella . Hän pelasi suurimman osan ammattilaisurastaan AHL:ssä. Quenneville pelasi myös Sveitsissä, Ruotsissa ja Suomessa, kunnes hän lopetti pelaajauransa vuonna 2025 ja aloitti FPHL-joukkue Binghamton Black Bearsin apuvalmentajana.

## Ura
### Seuraura
#### Juniorivuodet
Quennevillen kasvattajaseura on North Seera HA. Hänet valittiin kauden 2010–2011 päätteeksi SSAC Lionsin U15 AAA-joukkueessa pelatessaan AMBHL-juniorisarjan parhaaksi hyökkääjäksi. Brandon Wheat Kings varasi Quennevillen 54. pelaajana WHL:n varaustilaisuudessa 2011. Hän pelasi kauden 2011–2012 vielä pääasiassa SSAC Athleticsin U18 AAA-joukkueessa, mutta Quenneville pelasi osan kaudestaan myös AJHL-junioriliigan Sherwood Park Crusadersissa. Kaudeksi 2012–2013 hän siirtyi Wheat Kingsin WHL-joukkueeseen, jossa Quennevillen tulokaskausi toi 47 runkosarjaottelussa tehot 8+11=19. Kesken kauden 2013–2014 joukkueeseen siirtyi myös hänen isoveljensä Peter. John Quenneville oli tehoilla 25+33=58 Wheat Kingsin kolmanneksi paras maalintekijä ja neljänneksi paras pistemies. Pudotuspeleissä hän teki yhdeksässä ottelussa tehot 5+8=13, joilla Quenneville oli joukkueen paras pistemies ja maalintekijä sekä jakoi sisäisen maalipörssin voiton Jayce Hawrylukin ja Richard Nejezchlebin kanssa.

New Jersey Devils varasi Quennevillen ensimmäisellä kierroksella 30. pelaajana . Kaudella 2014–2015 hän oli pudotuspeleissä kymmenellä osumallaan Brandon Wheat Kingsin WHL-joukkueen paras maalintekijä isoveljensä Peterin sekä Jayce Hawrylukin kanssa. Viidennessä neljännesvälieräottelussa 1. huhtikuuta 2025 vieraissa Edmonton Oil Kingsia vastaan Quenneville teki joukkueensa 3–2-voittomaalin toisessa jatkoerässä ajassa 88.58. Hänen osumansa ratkaisi Wheat Kingsille puolivälieräpaikan. Quenneville valittiin ottelun ykköstähdeksi. Quenneville eteni joukkueen kanssa aina finaaleihin saakka, mutta Ed Chynoweth Cupin vei lopulta kuitenkin Kelowna Rockets otteluvoitoin 4–0.

Heinäkuussa 2015 Quenneville teki kolmivuotisen NHL-tulokassopimuksen New Jersey Devilsin kanssa. Hän jatkoi kaudella 2015–2016 Wheat Kingsin WHL-joukkueessa, jonka varakapteeniksi Quenneville nousi. Hän jakoi tehoilla 31+42=73 joukkueen sisäisen pistepörssin kolmannen sijan Ivan Provorovin kanssa. Pudotuspeleissä Quenneville teki 21 ottelussa tehot 16+11=27, joilla hän voitti koko liigan maalipörssin ja sijoittui pistepörssissä kolmanneksi edellään joukkuetoverit Nolan Patrick ja Jayce Hawryluk. Quenneville voitti kauden päätteeksi WHL:n mestaruuden, Ed Chynoweth Cupin.

#### Ammattilaisura Pohjois-Amerikassa
Kauden 2016–2017 Quenneville aloitti AHL-joukkue Albany Devilsissa. Hän pelasi siellä tulokaskautensa aikana runkosarjassa 58 ottelua tehopistein 14+32=46, joilla Quenneville voitti joukkueen sisäisen piste- ja syöttöpörssin. Pudotuspeleissä hän pelasi neljä ottelua tehopistein 3+1=4, joilla Quenneville oli Devilsin paras pistemies ja maalintekijä. Hän pelasi kauden aikana myös ssa. Quenneville debytoi kauden aikana myös New Jersey Devilsin NHL-joukkueessa, jossa hän pelasi 12 runkosarjaottelua tehopistein 1+3=4. Hän teki NHL-debyyttinsä 1. joulukuuta 2016 Chicago Blackhawksia vastaan. Quenneville sai ottelussa jääaikaa 9.03 minuuttia. Hän sai myös yhden kahden minuutin jäähyn laitataklauksesta. Vajaa viikkoa myöhemmin Quenneville lähetettiin takaisin farmiin. Hänet nostettiin NHL:ään seuraavan kerran maaliskuussa 2017. Quenneville teki NHL-uransa avausmaalin 21. maaliskuuta 2017 vieraissa New York Rangersia vastaan. Hän sai myös syöttöpisteen Joseph Blandisin tekemään 3–2-voittomaaliin, joka syntyi jatkoajalla ajassa 60.55. Quenneville valittiin ottelun kolmostähdeksi.

Quenneville pelasi kauden 2017–2018 suurimmaksi osaksi New Jersey Devilsin uudessa farmijoukkueessa Binghamton Devilsissa, jossa hän teki 43 runkosarjaottelussa tehot 14+30=34. Quenneville pelasi NHL:ssä kauden aikana kaksi runkosarjaottelua ilman tehopisteitä. Kaudella 2018–2019 hän pelasi AHL:ssä yli piste per peli-tahdilla 37 runkosarjaottelua tehopistein 18+21=39, joilla Quenneville oli Devilsin toiseksi paras pistemies Blake Pietilan jälkeen. Hän pelasi myös AHL:n tähdistöottelussa. Quenneville pelasi kauden aikana NHL:ssä 19 runkosarjaottelua tehden yhden maalin.

Kesäkuussa 2019 New Jersey Devils kauppasi Quennevillen pelaajaoikeudet Chicago Blackhawksiin vaihdossa hyökkääjä John Haydeniin. Kuusi päivää myöhemmin hän teki Blackhawksin kanssa kaksivuotisen sopimuksen. Quennevillen ensimmäinen sopimusvuosi oli kaksisuuntainen. Hänen kausipalkkansa NHL:ssä oli 700 000 dollaria ja AHL:ssä 250 000 dollaria. Jälkimmäinen sopimuskausi oli yksisuuntainen ja arvoltaan 800 000 dollaria. Syyskuussa seura asetti Quennevillen siirtolistalle. Hän oli tämän jälkeen muutaman päivän sivussa nivusvamman vuoksi, josta kuntouduttuaan Blackhawks lähetti Quennevillen farmijoukkue Rockford IceHogsiin. Hän pelasi siellä suurimman osan kaudesta 2018–2019. Quenneville nostettiin Blackhawksin NHL-vahvuuteen joulukuussa 2019 ja hän pelasi siellä yhdeksän ottelua, kunnes Quenneville lähetettiin farmiin tammikuussa 2020. Heinäkuussa Blackhawks nimesi hänet NHL-joukkueensa vahvuuteen pudotuspeleihin, jossa Quenneville pelasi kaksi ottelua. Tammikuun 2021 harjoitusleirin päätteeksi seura asetti hänet siirtolistalle. Kun mikään toinen NHL-seura ei napannut Quennevilleä vuorokauden kuluessa, hänet lähetettiin farmijoukkue IceHogsiin. Quenneville toimi joukkueen varakapteenina. Hänet nostettiin koronaviruspandemian lyhentämän kauden 2020–2021 aikana kolmesti Blackhawksin NHL-joukkueen varamiesten ns. "taksiryhmään", mutta Quenneville pelasi kaikki ottelunsa kuitenkin farmissa.

Seattle Kraken varasi Quennevillen 18. pelaajana . Seura ei kuitenkaan tehnyt sopimusta hänen kanssaan. 

#### Siirtyminen Eurooppaan
Quenneville siirtyi elokuussa 2021 tryoutille Sveitsin National Leaguen ZSC Lionsiin. Syyskuussa hän sai seuraan kauden 2021–2022 kattavan jatkosopimuksen. Quenneville oli 20 osumallaan ZSC:n toiseksi paras maalintekijä Denis Malginin jälkeen. Hän jakoi koko liigan maalipörssin kymmenennen sijan Rapperswil-Jona Lakersin Roman Červenkan ja Fribourg-Gottéronin Nathan Marchonin kanssa. Quennevillen pudotuspelit jäivät kuitenkin vain kahden ottelun mittaiseksi.

Kaudeksi 2022–2023 Quenneville siirtyi kaksivuotisella sopimuksella Ruotsiin SHL-liigan Leksandiin. Hän pelasi siellä 19 ottelua tehopistein 5+7=12. Quenneville ei tehnyt kuudessa viimeisimmässä ottelussaan yhtään tehopistettä ja hän joutui joulukuussa sivuun loukkaantumisen vuoksi. Lopulta tammikuun 2023 lopulla Quennevillen sopimus purettiin yhteisymmärryksessä. Hän palasi Pohjois-Amerikkaan ja teki kaksi päivää myöhemmin loppukauden kattavan AHL-sopimuksen Belleville Senatorsin kanssa.

Joulukuussa 2023 Quenneville palasi Sveitsin NL:ään ja siirtyi loppukauden 2023–2024 kattavalla sopimuksella HC Luganoon oltuaan alkukauden ilman sopimusta. Marraskuussa 2024 hän siirtyi loppukauden 2024–2025 kattavalla sopimuksella Jääkiekon SM-liigajoukkue Tapparaan oltuaan alkukauden ilman sopimusta. Joukkuetta valmensi Quennevillelle ZSC Lionsista tuttu Rikard Grönborg, jonka hän kertoi olevan suurin syy seuravalintaansa. 10. tammikuuta 2025 Kiekko-Espoota vastaan pelatussa ottelussa Quenneville kohtasi vastustajajoukkueen riveissä isoveljensä Peterin, jolloin heistä tuli liigahistorian ensimmäinen toisiaan vastaan pelannut ulkomaalainen veljespari. Quenneville ei pelannut kuitenkaan enää tammikuun jälkeen.

#### Pelaajauran päättyminen ja siirtyminen valmentajaksi
Kesällä 2025 Quennevillen spekuloitiin siirtyvän Saksaan, mutta syyskuussa hänen vahvistettiin lopettaneen pelaajauransa, kun FPHL-joukkue Binghamton Black Bears tiedotti Quennevillen aloittavan joukkueen apuvalmentajana.

### Maajoukkueura

Quenneville pelasi alle 20-vuotiaiden MM-kilpailuissa vuonna 2016. Hän pelasi myös alle 18-vuotiaiden MM-kilpailuissa vuonna 2014, jolloin hän voitti pronssia. Quenneville pelasi myös edusti myös Canada Pacificin joukkuetta World U-17 Hockey Challengessa vuonna 2013, jolloin hän voitti kultaa.

Quenneville edusti Kanadaa myös Spengler Cupissa vuonna 2023, jolloin hän oli joukkueensa paras pistemies tehoilla 2+4=6.

## Muuta
Quennevillen isoveli Peter ja pikkuveli David ovat myös jääkiekkoilijoita. Peter pelaa hyökkääjänä SM-liigajoukkue Kiekko-Espoossa. Hänellä on myös Columbus Blue Jacketsin NHL-varaus vuodelta . David pelaa puolustajana SHL-joukkue Örebrossa. Veljesten pikkuserkku Joel Quenneville pelasi omalla urallaan puolustajana pudotuspelit mukaan lukien yhteensä 835 NHL-ottelua viidessä eri seurassa. Joel on myöhemmin luonut valmentajauraa NHL:ssä neljän eri seuran päävalmentajana. Hän on johdattanut Chicago Blackhawksin kolmeen Stanley Cupiin (2010, 2013 ja 2015). Lisäksi veljesten täti Sheena Burletoff on naimisissa puolustajana pudotuspelit mukaan lukien yhteensä 829 NHL-ottelua pelanneen Johnny Boychukin kanssa. Boychuk kuului myös Boston Bruinsin vuoden 2011 Stanley Cupin voittaneeseen joukkueeseen.

## Tilastot

## Lähteet

*
*
*

### Viitteet